钦定古今图书集成/理学汇编/学行典/第285卷 > 易经 > 《系辞上》
## 钦定古今图书集成/理学汇编/学行典/第285卷 > 易经 > 《系辞上》

劳谦君子有终，吉。子曰：“劳而不伐，有功而不德，厚之
至也。”语以其功下人者也。德言盛，礼言恭。谦也者，致
恭以存其位者也。

〈大全〉诚斋杨氏曰：“人之谦与傲，系其德之厚与薄。德厚者无盈色，德薄者无卑辞，如钟磬焉，愈厚者声愈缓，薄者反是。故有劳有功，而不伐其德，唯至厚者能之。其德愈盛，则其礼愈恭矣。”